Document ID: 31981L0187

NEUVOSTON DIREKTIIVI,annettu 26 päivänä maaliskuuta 1981,vaarallisten valmisteiden (pestisidien) luokitusta, pakkaamista ja merkintöjä koskevan jäsenvaltioiden lainsäädännön lähentämisestä annetun direktiivin 78/631/ETY muuttamisesta(81/187/ETY)
EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 100 artiklan,ottaa huomioon komission ehdotuksen,sekä katsoo, ettävaarallisten valmisteiden (pestisidien) luokitusta, pakkaamista ja merkintöjä koskevan jäsenvaltioiden lainsäädännön lähentämisestä 26 päivänä kesäkuuta 1978 annetun direktiivin 78/631/ETY(1) 12 artiklan mukaisesti jäsenvaltioiden on saatettava voimaan 1 päivään tammikuuta 1981 mennessä kyseisen direktiivin noudattamisen edellyttämät lait, asetukset ja hallinnolliset määräykset,mainitun direktiivin 11 artiklan 1 kohdassa säädetään, että tehoaineluettelo, johon on merkitty aineiden sopimuksen mukaiset LD50- ja LC50-arvot (liite III) sekä liitteen II sisältämä tehoaineiden ajantasalle saatettu luettelo on laadittava vaarallisten aineiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä 27 päivänä kesäkuuta 1967 annetun neuvoston direktiivin 67/548/ETY(2) 21 artiklassa tarkoitetun "komiteamenettelyn" mukaisesti, sellaisena kuin se on viimeksi muutettuna direktiivillä 79/831/ETY(3),liitettä II ajantasalle saatettaessa ja liitettä III laadittaessa todettiin, että tarkasteltavien kemiallisten aineiden lukumäärä oli huomattavasti arvioitua suurempi ja että näiden aineiden vaarallisten ominaisuuksien tutkiminen kestää alunperin otaksuttua pitempään,työn nopeasta edistymisestä huolimatta on osoittautunut mahdottomaksi saada se valmiiksi 1 päivään tammikuuta 1981 mennessä,niin kauan kuin direktiivistä 78/631/ETY puuttuu liite III, jäsenvaltiot eivät voi toteuttaa toimenpiteitä, joita vaaditaan direktiivin saattamiseksi voimaan kaikilta osiltaan; samoin niin kauan kuin liitteeseen II sisältyvää tehoaineluetteloa ei ole saatettu ajan tasalle, ei jäsenvaltioita voida vaatia toteuttamaan tarpeellisia toimenpiteitä tämän direktiivin noudattamiseksi, jatämän vuoksi on lykättävä päivämäärää, johon mennessä jäsenvaltioiden on saatettava voimaan direktiivin 78/631/ETY noudattamisen edellyttämät lait, asetukset ja hallinnolliset määräykset,ON ANTANUT TÄMÄN DIREKTIIVIN:
1 artikla
Korvataan direktiivin 78/631/ETY 12 artiklan 1 kohta seuraavasti:"1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan sinä päivänä, josta säädetään 11 artiklan 1 kohdan mukaisesti annettavien toimenpiteiden voimaan saattamiseksi. Jäsenvaltioiden on ilmoitettava tästä komissiolle viipymättä."
2 artikla
Tämä direktiivi on osoitettu kaikille jäsenvaltioille.
Tehty Brysselissä 26 päivänä maaliskuuta 1981.

Labels: 3
15
6